recursal/SuperWikiNEXT-32B huggingface dataset:
Solvayn menetelmä
**Solvayn menetelmä** (tai **Solvayn soodaprosessi**) on nykyaikainen menetelmä, jolla tuotetaan natriumkarbonaattia eli soodaa. Solvayn menetelmän kehitti belgialainen kemisti Ernest Solvay vuonna 1865. 

Solvayn menetelmässä kylläiseen natriumkloridiliuokseen johdetaan ammoniakkia ja hiilidioksidia.

**NaCl + NH3 + CO2 + H2O → NaHCO3 + NH4Cl**
Reaktiotuotteina saadaan natriumvetykarbonaattia ja ammoniumkloridia. Sakkaa kuumentamalla natriumvetykarbonaatti hajoaa, jolloin saadaan natriumkarbonaattia, hiilidioksidia ja vettä: 

**2 NaHCO3 → Na2CO3 + CO2 + H2O**

Muita menetelmiä
----------------

Ennen Solvayn menetelmää natriumkarbonaattia tuotettiin merilevien tuhkasta uuttamalla. Menetelmä ei kuitenkaan ollut riittävän tehokas tuottaakseen saippuan valmistuksessa tarvittavan soodan. Niinpä Ranskan tiedeakatemia lupasi vuonna 1775 huomattavan palkinnon sille, joka keksisi menetelmän natriumkarbonaatin valmistamiseksi natriumkloridista.

Ranskalainen kemisti Nicolas Leblanc keksi menetelmän vuonna 1790. Menetelmässä natriumkloridia käsiteltiin rikkihapolla, jolloin saatiin natriumsulfaattia. Näin saatua natriumsulfaattia kuumennettiin hiilen ja kalsiumkarbonaatin kanssa, jolloin saatiin natriumkarbonaattia.

Lähteet
-------

1. ↑
**GenomEUtwin** oli ajanjaksolla 1. lokakuuta 2002 – 30. syyskuuta 2006 toteutettu hanke, jossa tutkittiin kaksosten avulla perimän ja elämäntapojen suhdetta pituuteen, lihavuuteen, migreeniin, sepelvaltimotautiin ja aivohalvaukseen eurooppalaisena yhteistyönä. Tutkimuksella haettiin tarkemmin tietoa siitä, mitkä geeniprofiilit selittävät riskiä sairastua yleisiin kansantauteihin.

Projekti syntyi Leena Palotien ja Jaakko Kaprion aloitteesta. Kaksostutkimusta pitkään yhdessä tehneet professorit totesivat, että EU-maiden kaksostutkijoiden tulisi hakea yhdessä rahoitusta laajempaa hanketta varten. Hankkeessa oli mukana kahdeksan eurooppalaista kaksostutkimuskeskusta ja 13 maan sydän- ja verisuonitautien epidemiologiaa selvittävä kansainvälinen MORGAM-hanke.

Palotien vetämä Kansanterveyslaitoksen tutkijaryhmä vastasi tämän 14 miljoonan euron hankkeen koordinoinnista.
GenomEUtwin -hankkeessa luotiin muun muassa yhteinen geenitutkimuksen infrastruktuuri ja löydettiin geenejä. Kolmen vuoden aikana tutkijat kartoittivat yhteensä 6 000 kaksosparin perimän. Hankkeessa hyödynnettiin muun muassa valmiiksi kaksosista kerättyjä kansainvälisiä aineistoja, joita yhdisteltiin uudella tavalla.

Lähteet
-------

* Kuronen, Maria: Geenit löytyvät kaksostutkimuksella. (GenomEUtwin -hankkeen esittely) *Kansanterveyslehti*, 2006, nro 5–6.  KTL. Artikkelin verkkoversio. Viitattu 14.5.2008.  (Arkistoitu – Internet Archive)
* Ahola, Eeva: Laaja kaksostutkimus valottaa kansantautien syitä.  *Eurotutkimus – Suomen EU – T&K -sihteeristön lehti*, 2002, nro 3. Artikkelin verkkoversio. Viitattu 14.5.2008.  (Arkistoitu – Internet Archive)

### Viitteet

1. 1 2 3 4 5 6 7  Geenit löytyvät kaksostutkimuksella

Julkaisuja
----------

* Peltonen, L: GenomEUtwin: a strategy to identify genetic influences on health and disease..  *Twin Research*, Lokakuu 2003, nro 6(5), s. 354–60. Artikkelin verkkoversio. Viitattu 14.5.2008.  (englanniksi)

Aiheesta muualla
----------------

* GenomEUtwin – doubling the impact. EU Genomic News.
**Sony** jatkoi Konica Minoltan käyttämää *Minolta AF*-objektiiveissä käytettyä kiinnitystapaa ostettuaan Konica Minoltan valokuvakameraliiketoiminnan. Sonyn objektiivin kiinnitystä käytetään Sony α-sarjan digitaalisissa järjestelmäkameroissa. Vastaavankaltaisella kiinnityksellä varustettuja objektiiveja on valmistettu vuodesta 1985 alkaen.

Yhteensopivia objektiiveja ovat Sony-, Konica-Minolta α Lens\*1-, Konica-Minolta Maxxum Lens\*1-, Konica-Minolta Dynax Lens\*1 -objektiivit.

Huomattavaa on se, ettei Minolta AF DT-objektiiveja suositella filmikameroille, joiden filmikoko on täysi 35 mm:n levyinen kinokoko ja kuva-ala 24 mm x 36 mm eikä samasta syystä täyskennokameroille, kuten Sony α 900, koska ne ovat suunnitellut täysikokoista 24 mm x 36 mm :n kennoa pienemmällä APS-C -kokoista kennoa käyttäville kameroille, kuten Sony α 200, Sony α 350 jne. Tällaisia DR\*1 -objektiiveja ovat *AF DT 11 - 18mm f/4.5 - 5.6(D) (\*1)*, *AF DT 18 - 70mm f/3.5 - 5.6(D) (\*1)* ja *AF DT 18 - 200mm f/3.5 - 6.3(D) (\*1)*.

Sony α -kameroihin sopii Minolta AF:n (automaattitarkenteinen) lisäksi myös ainoastaan käsitarkenteinen kauko-objektiivi *STF 135mm f/2.8 [T4.5]*. Lisäksi makro-objektiivi *AF Macro Zoom 3X-1X f/1.7 - 2.8* :ssa tulee kytkeä pois päältä optinen kuvanvakain (Super SteadyShotTM).

Lähteet
-------

1. ↑
2. 1 2 3  Arkistoitu kopioSony α Lens Series -- Konica Minolta / Minolta Compatible Lenses Sony Corporation.  Arkistoitu 21.3.2008. Viitattu 13.1.2021. (englanniksi)
*Tämä artikkeli kertoo taideteoksesta. Aku Ankan taskukirja 186 on myös nimeltään "Oppia ikä kaikki".*
Kaarina Kaikkosen tilateos *Oppia ikä kaikki* koostuu betonisista kirjoista.
**Oppia ikä kaikki** on Kaarina Kaikkosen vuonna 2018 paljastettu teos Tampereen Tesomalla Ristimäen kaupunginosassa. Tilateoksessa, jonka sisällä voi kävellä, on 12 betonista kirjaa. Niiden korkeus vaihtelee 120 senttimetristä 260 senttimetriin. Niistä jokainen sisältää yhden suomalaisen sananlaskun. Kirjojen nimet ovat Harkinta, Kateus, Kokemus, Lohtu, Maltti, Omahyväisyys, Opetus, Rauha, Syyllisyys, Uteliaisuus, Toivo ja Ystävyys.

Teoksen *Oppia ikä kaikki* hinta oli noin 60 000 euroa. Tontin rakennuttajat T2h ja Avain-yhtiöt jakoivat kustannukset keskenään.

Kuvia teoksen osasta
--------------------

* Teoksen osa "Ystävyys"Teoksen osa "Ystävyys"
* Sananlasku teoksen kirjassa "Ystävyys"Sananlasku teoksen kirjassa "Ystävyys"

Lähteet
-------

1. 1 2  Nina Lehtinen: *Kohmankaaressa juhlittiin tänä syksynä jo toista suurta julkista taideteosta – Yhtä kansanviisautta Kaarina Kaikkonen ei kuitenkaan uskonut tesomalaisten kestävän*; Aamulehti 20.10.2018 (Arkistoitu – Internet Archive)

Aiheesta muualla
----------------

* Oppia ikä kaikki, Kaarina Kaikkonen; Taide rakentamisessa; Taiderakentamisessa.fi, Rakennustieto
**Inkvisitio** on suomalainen rockyhtye, joka perustettiin vuonna 1988 Oulussa. Yhtye on julkaissut kolme albumia.

Inkvisitio syntyi Juliet Jonesin Sydämen Eero Hyypän ja yhtyeen ulkojäsenen Seppo Kansanojan yhteiseksi sivuprojektiksi. Yhtye esitti sellaisia kappaleita, jotka olivat liian vakavia Juliet Jonesin Sydämen ohjelmistoon. Inkvisition esikoisalbumi *Paratiisi* julkaistiin vuonna 1989, mutta se jouduttiin vetämään pois myynnistä Jehovan todistajien Vartiotorni-lehdestä varastetun kansikuvan takia. Vuonna 1990 julkaistun *Helvetti*-EP:n kappale "Arvi Lind" nousi pieneksi hitiksi. Kappaleen kohde uutisankkuri Arvi Lind lähettikin yhtyeelle kiitoskortin.

Inkvisitio vietti hiljaiseloa vuodesta 1998 aina vuoteen 2017 asti, jolloin yhtye julkaisi uuden albumin *Toivo.* Yhtye esiintyy levyllä klassisella kokoonpanollaan Parkinsonin tautia sairastavaa Eero Hyyppää lukuun ottamatta. Laulajana toimii Seppo Kansanoja.

Diskografia
-----------

### Albumit

* *Paratiisi* (1989, Poko Rekords)
* *Kiirastuli* (1991, Poko Rekords)
* *Toivo* (2017)

### EP:t

* *Helvetti* (1990, Poko Rekords)

### Singlet

* "Rakastinko sinua / Viime yönä" (1991, Poko Rekords)
* "Koukussa / Pentti Haanpää" (1998, Poko Rekords)

Lähteet
-------

1. ↑  Inkvisitio - Pohjoista musiikkia - Oulun kaupunki *www.ouka.fi*. Viitattu 3.9.2018.
2. ↑  INKVISITIO *www.sjoki.uta.fi*.  Arkistoitu 5.3.2016. Viitattu 3.9.2018.
3. ↑  Toivon valoa Inkvisition pimeyteen *oululehti.fi*.  3.5.2017. Viitattu 3.9.2018.

Aiheesta muualla
----------------

* Inkvisition historiikki (Arkistoitu – Internet Archive)
* Inkivisitio finnmusic.netin tietokannassa
* Inkvisition tuotanto Suomen äänitearkistossa[vanhentunut linkki]
Jeff Fisher vuonna 2009.
Fisher Houston Texansin ja Tennessee Titansin välisessä ottelussa vuonna 2010.
**Jeff Fisher** (s. 25. helmikuuta 1958 Culver City, Kalifornia) on yhdysvaltalainen amerikkalaisen jalkapallon valmentaja ja entinen pelaaja. Hän toimi NFL-seura Los Angeles Ramsin päävalmentajana vuosina 2012-2016 ja Tennessee Titansin päävalmentajana vuosina 1994-2010.

Ura pelaajana
-------------

Fisher pelasi yliopistossa kulmapuolustajana USC:n joukkueessa ja oli voittamassa yliopistomestaruutta vuonna 1978. Hänet varattiin NFL:ään Chicago Bearsin joukkueeseen, jossa hän oli mukana voittamassa Super Bowlia vuonna 1985. Loukkaantumiset lopettivat kuitenkin Fisherin uran lyhyeen.

### Meriitit pelaajana

* Yliopistomestaruus: 1978
* Super Bowl: 1985

Ura valmentajana
----------------

Fisher aloitti valmentajana loukkaannuttuaan pahasti. Hän toimi apuvalmentajana Chicago Bearsissa, Philadelphia Eaglesissa, Los Angeles Ramsissa sekä San Francisco 49ersissa. Vuonna 1994 silloinen Houston Oilers palkkasi hänet päävalmentajakseen kesken kauden ja hänet vakinaistettiin kauden jälkeen. Joukkue on sen jälkeen muuttanut nimeään Tennessee Oilersiksi ja siitä Tennessee Titansiksi vuonna 1999. Fisher johdatti joukkueensa Super Bowliin vuonna 2000, mutta joukkue hävisi St. Louis Ramsille. Fisherin ja Titansien tiet erosivat kauden 2010 päätteeksi.

Fisher oli sivussa NFL:stä vain yhden kauden, sillä St. Louis Rams palkkasi hänet päävalmentajakseen kaudelle 2012. Fisher ei pystynyt luotsaamaan Ramsia menestykseen, sillä joukkue ei päässyt kertaakaan pudotuspeleihin Fisherin päävalmentajakaudella. Hän sai potkut kesken kauden joulukuussa 2016.

Lähteet
-------

1. ↑  Super Bowl XXXIV 
Super Bowl History 2000 - 2008
2. ↑
3. ↑



|  |  |  |
| --- | --- | --- |
| Edeltäjä:**Jack Pardee** | **Tennessee Titansin päävalmentaja**1994–2010 | Seuraaja:**Mike Munchak** |


|  |  |  |
| --- | --- | --- |
| Edeltäjä:**Steve Spagnuolo** | **Los Angeles Ramsin päävalmentaja**2012–2016 | Seuraaja:**Sean McVay** |
**Number Girl** (ナンバーガール, ***Number Girl***) on Fukuokassa, Japanissa elokuussa 1995 kitaristi Shutoku Mukain perustama post-rock yhtye. Yhtye lopetti toimintansa vuonna 2002 basisti Kentaro Nakaon erottua yhtyeestä.

Number Girl soitti nopeaa kitaravoittoista rockia, joka olemukseltaan oli vastaavaa Pixiesin, Sonic Youthin ja Hüsker Dün kanssa. Seitsemän vuoden aikana yhtyeen ääni kehittyi merkittävästi, ja se oli perustana Mukain perustamalle Zazen Boysille. 

Helmikuussa 2019 ilmoitettiin, että bändi yhdistyy uudelleen esiintymään Rising Sun Rock Festivaleilla 2019 Ezossa.  Vaikka festivaalin ensimmäinen päivä peruutettiin eikä Number Girl esiintynyt,  he olivat ilmoittaneet jo tähän mennessä neljä päivämäärää kestävästä Japanin kiertueesta, joka alkoi Hibiyan ulkoilmakonserttisalissa 18. elokuuta.  Päivä Hibiya-konsertin jälkeen, he ilmoittivat 12 uutta päivämäärää Japaninkiertueellensa, jotka ajoittuivat joulukuun 2019 ja helmikuun 2020 väliselle ajalle.

Jäsenet
-------

* Shutoku Mukai (向井秀徳, *Mukai Shūtoku*) (syntynyt lokakuun 26, 1973) - kitara, laulu
* Hisako Tabuchi (田渕ひさ子, *Tabuchi Hisako*) (syntynyt joulukuun 9, 1975) - kitara
* Kentarō Nakao (中尾憲太郎, *Nakao Kentarō*) (syntynyt kesäkuun 17, 1974) - basso
* Ahito Inazawa (アヒト・イナザワ, *Ahito Inazawa*) (syntynyt kesäkuun 6, 1973) - rummut

Lähteet
-------

1. ↑  Inc: NUMBER GIRLが再結成（コメントあり） *音楽ナタリー*. Viitattu 15.2.2019. ja
2. ↑
3. ↑
4. ↑
**Frederic "Keke" Lindfors** (s. 19. joulukuuta 1979 Hyvinkää) on suomalainen muusikko, joka tuli tunnetuksi Cliché-yhtyeen laulaja-kitaristina 2000-luvun alussa. Clichén hajoamisen jälkeen hän on toiminut lukuisissa yhtyeissä kitaristina, kitaristi-laulajana sekä basistina (mm. Tyrävyö, The Bluestation, Bat Attack, Los Culitos). 

Vuonna 2013 Dynasty Helsinki julkaisi Lindforsin ja Rumpali Jani "**Jansku**" Tanskasen (Juustopäät) perustaman **Frederic's Fault** -yhtyeen levyn *Parasite.* Tanskanen toimii myös basistina **Wasted Eggs** -yhtyeessä jonka Lindfors perusti vaimonsa kanssa vuonna 2017. **Love Is Punk** levy-yhtiö julkaisi Wasted Eggsin "Hey Cowgirl" -EP:n vuonna 2019. 

Syksyllä 2020 Lindfors liittyi Juustopäät-yhtyeeseen kitaristiksi.

Lähteet
-------


1. ↑  Uusi suomalainen rock-yhtye Wasted Eggs debytoi EP:llään - kuuntele "Hey Cowgirl" *KaaosZine*.  21.6.2019. Viitattu 29.12.2021.
2. ↑  Juustopäät-yhtye 25 vuotta – julkaisivat uutta musiikkia *www.iltalehti.fi*. Viitattu 29.12.2021.
**Postlar** (tunnetaan myös nimellä **Mattila**) on Keravalla sijaitseva vanha ratsutila ja kruunun virkatalo, joka kuuluu osaksi säveltäjä Jean Sibeliuksen suojeltua kulttuurimaisemaa. Postlar-Mattilan alue muodostaa yhdessä Keravan kartanon, Keravan kivisillan ja jokilaakson peltojen kanssa yhden Keravan merkittävimmistä kulttuurimaisemista. Sibeliukset asuivat Postlarin tilakeskuksessa sijaitsevassa Mattilan talossa vuosina 1899-1902. 

Nykyisin Mattilan talon omistaa Asunto Oy Keravan Mattila ja rakennus on muutettu paritaloksi.

Historia
--------

Postlar tunnetaan vanhana ratsutilana ja kruunun virkatalona ja tila mainitaan kirjallisissa lähteissä jo 1500-luvun lopulla. Vuonna 1736 tila jaettiin kahtia Postlariksi ja Mattilaksi. Virkataloa viljelivät vuokramiehet eli lampuotit kun taas Mattilan omistajina mainitaan Eskelinien suku (myöhemmin nimi suomennettu muotoon Eho).

Tilan pitkänomainen päärakennus on rakennettu 1800-luvun alussa. Tilakeskuksessa sijaitseva toinen asuinrakennus on 1800-luvun lopulta ja nuorin 1920-1930-luvulta.

1920-luvulla Suomen valtio otti Postlarin haltuunsa ja perusti tilan maille nuorisovankilan, eli nykyisen Keravan vankilan.

Postlarin tilakokonaisuus kuuluu Firenzen maisemayleissopimuksen piiriin.

### Sibeliukset Mattilassa

Tilan tilakeskuksessa on vuodesta 1730 sijainnut entisen Mattilan talon tilakeskus, jossa Sibeliukset asuivat vuosina 1899-1902. Mattilalla asuessaan Jean Sibeliuksella oli tuottelias jakso, johon kuuluu muun muassa Sibeliuksen 2. sinfonia ja Finlandia. Mattilassa Sibelius sävelsi myös sekä yksinlaulu- että kuoroteoksia. Postlarin pihapiiriä rajaavaa 1800-luvulla rakennettua kaksiosaista luhtiaittaa kutsutaan myös Sibeliuksen aitaksi, sillä säveltäjä asui siinä kesäisin.

Tuottavasta ajasta huolimatta Sibeliusten aikaan Mattilassa mahtui myös surua; perheen kuopus Kirsti menehtyi lavantautiin.

Lähteet
-------

1. ↑  Story Map Journal *www.arcgis.com*. Viitattu 16.2.2021.
2. ↑   *keravanasuntomessut2024.fi*.  Arkistoitu 3.3.2021. Viitattu 16.2.2021.
3. ↑  Sibeliuksen entinen koti kaupan - näyttää ulkoa samalta kuin 100 vuotta sitten *www.iltalehti.fi*. Viitattu 16.2.2021.
4. 1 2 3  Heikki Simola: *Keravan kotiseutupolku - opas omatoimiselle aikamatkalle*, s. 5. Heikki Simola, 2019.
5. 1 2  Jaakko Laakso, Mikko Alatalo: Kirjallinen kysymys 907/2006 vp - Säveltäjä Jean Sibeliuksen kulttuurimaiseman suojelu Keravalla  17.11.2006. Eduskunta - Riksdagen. Viitattu 16.2.2021.
Piasecki H-21

**Operaatio Chopper** käytiin 12. tammikuuta 1962 ja se oli ensimmäinen kerta, kun Yhdysvaltain joukot osallistuivat Vietnamin sodan suuriin taisteluihin.

Taustaa
-------

Joulukuussa 1961 USS Core saapui Saigonin satamaan kyydissään 82 kpl Piasecki H-21 -helikopteria. Hieman yli 12 päivää myöhemmin aloitettiin Operaatio Chopper.

Operaatio
---------

Helikopterit kuljettivat yli 1 000 Vietnamin tasavallan armeijan laskuvarjojääkäriä hyökkäämään epäiltyä Vietkongin linnoitusta vastaan. Vietkongit yllätettiin ja voitettiin selkeästi, mutta he saivat arvokasta taistelukokemusta, jota he käyttivät myöhemmin tehokkaasti amerikkalaisia ​​joukkoja vastaan. Laskuvarjojoukot saivat kaapattua myös maanalaisen radiolähettimen.

Jälkiseuraukset
---------------

Operaatio ennusti uutta ilmailun aikakautta Yhdysvaltain armeijalle. Vuoteen 1963 mennessä maassa oli 16 000 Yhdysvaltain sotilasta ja määrä kasvoi dramaattisesti sodan edetessä. Vietnamin sotaa on kutsuttu Amerikan ensimmäiseksi helikopterisodaksi. Helikoptereita käytettiin laajalti joukkojen kuljettamiseen viidakkoon, haavoittuneiden nopeaan evakuointiin ja maajoukkojen tukemiseen tulivoimalla. Nämä uudet pataljoonat muodostivat lopulta eräänlaisen nykyajan ratsuväen armeijalle.

Lähteet
-------

1. 1 2 3 4  Operation Chopper *Mystic Stamp Discovery Center*.  12.1.2017. Viitattu 12.1.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Operation Chopper (Vietnam)
**Aloha ‘Oe** (suom. *"Hyvästi sinulle"*) on yksi kuningatar Lili‘uokalanin tekimistä lauluista ja lienee niistä myös tunnetuin. Laulu on tehty vuonna 1878. Kertoman mukaan Lili‘uokalani sai inspiraation lauluun ollessaan ratsastamassa O‘ahun itärannikolla, jossa hän näki pariskunnan eroavan. Se tunnetaan maailmalla haikeana hyvästelylauluna, mutta Lili‘uokalanille sen on uskottu olevan myös myöhemmin olleen kuvaus kuningaskuntansa menetyksestä vuonna 1893, kun Yhdysvallat otti Havaijin haltuunsa.

Laulusta ovat tehneet omat tulkintansa mm. Elvis Presley *Sininen Havaiji* -elokuvassa.

Sanat
-----

1. Haʻaheo ka ua i nā pali

Ke nihi aʻela i ka nahele

E hahai (uhai) ana paha i ka liko

Pua ʻāhihi lehua o uka

  

Kerto: 

Aloha ʻoe, aloha ʻoe

E ke onaona noho i ka lipo

One fond embrace,

A hoʻi aʻe au

Until we meet again

  

2. ʻO ka haliʻa aloha i hiki mai

Ke hone aʻe nei i kuʻu manawa

ʻO ʻoe nō kaʻu ipo aloha

A loko e hana nei

  

3. Maopopo kuʻu ʻike i ka nani

Nā pua rose o Maunawili

I laila hiaʻai nā manu

Mikiʻala i ka nani o ka lipo

Lähde:

Lähteet
-------

1. ↑  Queen Liliʻuokalani Conversation Kit (pdf) (s. 11)  2022. Smithsonian Institution. Viitattu 9.9.2022. (englanniksi)
2. ↑  Aloha 'Oe by Queen Lili'uokalani - Songfacts *Songfacts*.  2022. Viitattu 9.9.2022. (englanniksi)
3. ↑  Aloha Oe *huapala.org*.  2022. Viitattu 9.9.2022. (englanniksi)
Viisi komeaa miestä nauraa pellolla.Yhtyeen jäsenet Oskari Vettenranta (vas.), Joel Tiainen, Sakari Miettinen, Matias Piittala, Juhana Korva. Kuva: Jaakko Anttoora.*Roasted Onion* on vuonna 2020 perustettu jyväskyläläinen rock-yhtye. Yhtyeen muodostavat Sakari Miettinen (laulu), Juhana Korva (kitara), Matias Piittala (kitara), Oskari Vettenranta (basso) ja Joel Tiainen (rummut). Yhtye aloitti esiintymisen ja levyttämisen vuoden 2022 alussa koronapandemian jälkeen.
Ensimmäisen aktiviisen toimintavuotensa aikana *Roasted Onion* on soittanut useita keikkoja, mm. Tampereen Tullikamarin Pakkahuoneella ja Helsingin On The Rocks-klubilla. Tämän lisäksi yhtye on julkaissut kolme alkuperäiskappaletta: *Proper Man, Into The Night* ja *Made For You*, jolla yhtye myös voitti Radio Keskisuomalaisen järjestämän biisikisan lähes 200 kisakappaleen joukosta. Voittajan valitsi musiikkituottaja Ilkka "Ile" Vainion, muusikko Matti Nurron ja studioyrittäjä-muusikkko Janne Kettusen muodostama ammattiraati. 

Roasted Onion keikalla Tullikamarin Pakkahuoneen Klubilla. Kuva: Viljami KamppinenRoasted Onion keikalla Tullikamarin Pakkahuoneen Klubilla. Kuva: Viljami KamppinenYhtyeestä ovat kirjoittaneet Kangasalan sanomat, Keskisuomalainen ja Aamulehti.

Lähteet
-------

1. ↑  Roasted Onionin Spotify-sivu *open.spotify.com*.
2. ↑  Radio Keskisuomalainen: Biisikisa *Radio Keskisuomalainen*. Viitattu 1.10.2022.
3. ↑  Eveliina Kälviäinen, Kangasalan Sanomat: Vahva kangasalalaisedustus näkyy ja kuuluu musiikkipiirien uudessa tulokkaassa – Roasted Onion tähtää korkealle, mutta ei tingi periaatteistaan *Kangasalan Sanomat*.  23.6.2022. Viitattu 1.10.2022.
4. ↑  Kia Toivanen: Roasted Onion kajahti biisikilpailun voittoon energiallaan ja soittotaidollaan – "Jyväskylä on hyvä keskipiste bändille" *Keskisuomalainen*.  22.6.2022. Viitattu 1.10.2022.
5. ↑  Mikko Vattulainen: "Tarkoitus on juhlia railakkaasti ja sitten kodin kautta takaisin kouluun" – Katso riemukas kuvakooste opiskelijabileistä Tampereen Pakkahuoneelta: olitko paikalla? *Aamulehti*.  31.3.2022. Viitattu 1.10.2022.
**Shimanen ydinvoimalaitos** (jap. 島根原子力発電所, *Shimane genshiryokuhatsudensho*) on Japanissa Shimanen prefektuurin Matsuessa sijaitseva ydinvoimalaitos.

Voimala ei ole tuottanut sähköä sitten vuoden 2011 Fukushiman ydinvoimalaonnettomuuden jälkeen. Chūgoku denryoku -yhtiö haki voimalalle uudelleenkäynnistykseen tarvittavaa uudelleensertifiointia Japanin ydinturvaviranomaiselta vuonna 2013. Kesällä 2021 alustava versio uudelleensertifiointiraportista hyväksyttiin, ja voimalan parannustyöt on tarkoitus saada valmiiksi saman vuoden loppuun mennessä.

Reaktorit
---------

Ydinvoimalassa on seuraavat reaktorit:

| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | BWR | 460 MW | 1974 | 2015 |
| 2 | BWR | 820 MW | 1989 | Käytössä |

Voimalaan on myös rakenteilla kolmas reaktori, tyyppiä ABWR.

Lähteet
-------

1. ↑  Shimane nuclear reactor clears regulatory screenings for restart *japantimes.co.jp*.  23.6.2021. Viitattu 8.8.2021. (englanniksi)
2. 1 2  Nuclear Power Generation *www.energia.co.jp*. The Chugoku Electric Power co.. Viitattu 8.8.2021. (englanniksi)
Summary: Description  Suomi: Juha Säijälä Date: 18.09.2022 Source: Own work Author: Pia Jalkanen Lisenssi: Creative Commons Attribution 4.0 InternationalSäijälä syyskuussa 2022
**Juha Säijälä** (s. 12. maaliskuuta 1978)on suomalainen toimittaja ja tietokirjailija. Hän asuu Turussa.
Säijälä on toiminut Kulttuurivihkot-lehdessä toimittajana ja toimitussihteerinä. Nykyään hän on lehden toimituspäällikkö ja graafikko. Säijälä on kirjoittanut vuodesta 2021 Kulttuurivihkot-lehteen Juhan Herkut -ruokakolumnipalstaa. Hän on lisäksi työskennellyt vapaana toimittajana kirjoittaen artikkeleita muun muassa Voima-lehteen, Kansan Uutisiin ja Libero-lehteen. Säijälä johti kulttuuri-, mielipide- ja tiedelehtien liitto Kultti ry:tä vuonna 2017 ja oli järjestön varapuheenjohtaja vuonna 2018. Säijälä on toiminut poliittisissa järjestöissä ollen Vasemmistonuorten jäsen ja vuonna 2022 Turun Vihreät ry:n hallituksen jäsen vastuualueenaan viestintä ja tiedotus. Vuoden 2022 seurakuntavaaleissa hän oli Turun Vihreä Kirkko -listan ehdokas Maarian seurakunnassa seurakuntaneuvostoon ja seurakuntayhtymän yhteiseen valtuustoon. Säijälä sai ääniä seurakuntakuntaneuvostoon 16 ja on sen varajäsen. Seurakuntayhtymän yhteiseen valtuustoon hän sai ääniä 15.

Tuotanto
--------

Julkaisut
Säijälä, Juha: *Juhan Herkut. Reseptejä vuosien varrelta.* Järvenpää: omakustanne, 2001. ISBN 9529142399.

Lähteet
-------

1. 1 2 3  Juha – Juha Säijälä *saijala.net*. Viitattu 26.11.2022.
2. ↑  Kulttuurivihkojen taiteen ja taistelun 40 vuotta *Tiedonantaja*.  27.4.2013. Viitattu 26.11.2022.
3. ↑  Kulttuurivihkojen toimituksen yhteystiedot - Kulttuurivihkot *www.kulttuurivihkot.fi*. Viitattu 26.11.2022.
4. ↑  Kulttuurivihkot 1/2021: Tiedon valtatiet ja sivupolut - Kulttuurivihkot *www.kulttuurivihkot.fi*. Viitattu 26.11.2022.
5. ↑  Tuki leikattiin: kulttuurilehtien saatavuus heikkenee *KU*.  13.12.2017. Viitattu 26.11.2022.
6. ↑  Järjestö ja yhteystiedot | Turun Vihreät *www.vihreaturku.fi*. Viitattu 26.11.2022.
7. 1 2  Maarian seurakunta *Turun ja Kaarinan seurakunnat*. Viitattu 26.11.2022.
8. ↑  Juhan herkut - NLF Open Data *data.nationallibrary.fi*. Viitattu 26.11.2022.
Ukrainan presidentti Volodymyr Zelenskyi kädessään presidentin bulava.
**Ukrainan presidentin bulava** (ukr. Булава Президента України, *Bulava Prezydenta Ukrajiny*) on bulava, eli nuija, ja yksi Ukrainan presidentin symboleista. Bulavan asema yhtenä symbolina vahvistettiin vuonna 1999 presidentti Leonid Kutšman kaudella.

Perinteisesti bulava on ollut valtiovallan symboli. Nyky-Ukrainassa bulava esiintyy lähinnä uuden presidentin virkaanastujaisissa.

Presidentin bulava koostuu varresta ja ns. omenasta, jotka ovat molemmat onttoja. Se on päällystetty kullalla Bulavan paino on 750 grammaa. Presidentin bulavaa säilytetään mahonkilaatikossa, joka on vuorattu purppuralla sametilla.

Lähteet
-------

1. ↑  Про офіційні символи глави держави *Офіційний вебпортал парламенту України*. Viitattu 26.2.2023. (ukrainaksi)
2. ↑  Who is Ukrainian President Volodymyr Zelensky ? *USA Today*.  25.9.2019. Viitattu 26.2.2023. (englanniksi)
3. ↑  Символи влади президента України *УкрЗолото*. Viitattu 26.2.2023. (ukrainaksi)
4. ↑  Булава – символ влади: від гетьмана до президента *Національна бібліотека України імені В. І. Вернадського*.  2023. Viitattu 26.2.2023. (ukrainaksi)
Ritarikunnan tunnuksia
**Leopold II:n ritarikunta** (ransk. *Ordre de Léopold II*, holl. *Orde van Leopold II*, saks. *Orden Leopolds II*) on belgialainen ritarikunta, joka perustettiin 24. elokuuta 1900. Alkujaan ritarikunta kulki nimellä Kongon vapaavaltion ritarikunta, mutta vuonna 1908 Belgian valtio otti ritarikunnan osaksi kansallista palkitsemisjärjestelmäänsä, kun Kongon vapaavaltio lakkasi olemasta kuningas Leopold II:n henkilökohtaista omaisuutta.

Järjestyksessään se on Belgian ritarikunnista alin Leopoldin ritarikunnan ja kruunun ritarikunnan jälkeen. Ritarikuntaa jaetaan tunnustuksena Belgian kuningashuoneen hyväksi tehdystä työstä tai muista poikkeuksellisista ansioista. Myös vähintään 40-vuotta kestäneen uran julkisella sektorilla tehneet työntekijät voivat saada tunnustuksen. Saajan ei tarvitse olla Belgian kansalainen.

Ritarikuntaa jaetaan viidessä luokassa sekä kolmessa mitaliluokassa:

* Suurristi
* Suurupseeri
* Komentaja
* Upseeri
* Ritari
* Kultamitali
* Hopeamitali
* Pronssimitali

Lähteet
-------

1. 1 2  Order of Leopold II, Knight *Medalbook*. Viitattu 30.4.2023. (englanniksi)
2. ↑  Les trois Ordres nationaux *SPF Affaires étrangères*.  2023. Viitattu 30.4.2023. (ranskaksi)
3. ↑  ODM of Belgium: Order of Leopold II *medals.org.uk*.  2023. Viitattu 30.4.2023. (englanniksi)
Ritarikunnan tunnuksia
**Pyhän aarteen ritarikunta** (jap. 瑞宝章, *Zuihō-shō*) on japanilainen ritarikunta, joka on perustettu vuonna 1888 keisari Meijin valtakaudella. Ritarikunnan tunnuksissa kuvattu pyhä aarre on peili. Sitä myönnetään tunnustuksena erityislaatuisista ansioista tutkimuksen, liike-elämän, sosiaali- ja terveydenhuollon tai hallinnon saralla sekä sellaisille henkilöille, jotka ovat parantaneet vammaisten tai muuten heikossa asemassa olevien elämää. Kunnianosoitusta on voitu vuodesta 1919 lähtien myöntää myös naisille. Perinteen mukaan kunniamerkin vastaanottaja saa myös erillisen todistuksen, joka on joissakin harvinaisissa tapauksissa itse keisarin allekirjoittama.

Alkujaan ritarikunnassa oli kahdeksan luokkaa, mutta vuonna 2003 kaksi alinta luokkaa poistettiin:

* I luokka
* II luokka
* III luokka
* IV luokka
* V luokka
* VI luokka

Lähteet
-------

1. ↑  Orders of the Sacred Treasure : Decorations and Medals in Japan *Cabinet Office Home Page*. Viitattu 2.5.2023. (englanniksi)
2. ↑  Yisela: The Order of the Sacred Treasure - Japanese Military Medals, Pre-WW1 *identifymedals.com*.  29.4.2019. Viitattu 2.5.2023. (englanniksi)
3. ↑  ODM of Japan: Order of the Sacred Treasure *medals.org.uk*.  2023. Viitattu 2.5.2023. (englanniksi)
**Siamaggiore** (sardiksi *Siamaiore*, *Siamajori*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 927 asukasta (vuonna 2016) ja sen pinta-ala on 13,17 neliökilometriä. Se sijaitsee 8 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)
3. ↑  Abertu su sportellu linguìsticu *comune.siamaggiore.or.it*. Viitattu 28.1.2022. {{{1}}}
4. 1 2  Limba e Logos de Sardigna | Logos | Sardigna | Sas provìntzias *www.sardegnacultura.it*.  Arkistoitu 28.1.2022. Viitattu 28.1.2022. {{{1}}}

Aiheesta muualla
----------------

* Kuvia tai muita tiedostoja aiheesta **Siamaggiore** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Valtakunnallinen **Hyvä Joulumieli -keräys** järjestetään vuosittain marras-joulukuussa ja siinä kerätään varoja Suomessa asuville vähävaraisille lapsiperheille. Keräyksen järjestävät Suomen Punainen Risti, Mannerheimin Lastensuojeluliitto ja YLE. Keräys on järjestetty vuodesta 1997. Keräyksen ideoi YLE:n aamu-tv:n toimittaja Arto Nyberg. Lahjakorttia ei voi hakea, vaan Mannerheimin Lastensuojeluliiton ja Suomen Punaisen Ristin paikallisyhdistykset ja osastot etsivät apua tarvitsevat perheet yhdessä neuvoloiden, sosiaalitoimistojen sekä seurakuntien kanssa. Se on tarkoitettu ruuan ja ruokatarvikkeiden ostoon. Lahjakortti ei ole tarkoitetu tupakan tai alkoholin ostamiseen. Keräyksen yhteistyökumppaneina on toiminut S-ryhmän ruokakaupat, Lidl ja K-ruokakaupat. Keräyksen historian aikana Suomessa on jaettu yhteensä 358 500 ruokalahjakorttia. Vuonna 2022 jaettiin 21 000 perheelle 70 euron arvoinen ruokalahjakortti.

Vuosittain keräykselle asetetaan tavoite, jota tavoitellaan. Jos siihen ei päästä ja edelliseltä vuodelta ei ole ylijäämää, keräyksen järjestäjät kattavat kulut. Jos taas tavoite ylittyy, käytetään varat seuraavan vuoden Hyvä Joulumieli -lahjakortteihin.

Lähteet
-------

1. ↑  Tietoa keräyksestä *Hyvä Joulumieli -keräys*. Viitattu 30.7.2023.
2. ↑  Hyvä Joulumieli -keräys ilahdutti kymmeniä tuhansia vähävaraisia lapsia vanhempineen *Hyvä Joulumieli -keräys*.  24.12.2022. Viitattu 30.7.2023.
3. ↑  Usein kysytyt kysymykset *Hyvä Joulumieli -keräys*. Viitattu 30.7.2023.

Katso myös
----------

* Hyvä Joulumieli -keräys (verkkosivusto)
Sidi Kaouki
**Sidi Kaouki** on maalaiskunta (ransk. *commune rurale*) Essaouiran provinssissa Marrakech-Tensift-Al Haouzin hallintoalueella Marokossa. Asukkaita Sidi Kaoukissa oli vuoden 2004 väestönlaskennassa 4 335, joista kahdeksan oli ulkomaalaista. Kotitalouksia oli 902. Vuonna 1994 asukkaita oli 3 895 ja kotitalouksia 738.

Sidi Kaouki rajautuu pohjoisessa Essaouiran kuntaan, koillisessa Aguerdin maalaiskuntaan, kaakossa Sidi Hmad Ou Hamedin maalaiskuntaan ja etelässä Sidi Ahmed Essayehin maalaiskuntaan. Lännessä Sidi Kaouki rajautuu Atlantin valtamereen. Sidi Kaouki sijaitsee noin 27 kilometrin päässä Essaouirasta etelään ja noin 150 kilometrin päässä Agadirista pohjoiseen.

Jatkuvan tuulen ja hiekkarannan ansiosta paikkakunnasta on muodostunut yksi Marokon suosituimmista laine- ja purjelautailukohteista. Sidi Kaoukissa on muun muassa majoituspalveluita sekä laine-, purje- ja leijalautavuokrausta. Merenrannalla Sidi Kaoukissa sijaitseva rakennus on parannustaidoistaan tunnetun suufipyhimys Sidi Kaoukin hautapaikka. Sidi Kaoukista Essaouiraan kulkee linja-autoja.

Lähteet
-------

1. ↑  Recensement général de la population et de l'habitat de 2004 (pdf) Haut-commissariat au Plan, Lavieeco.com.  population.pdf Arkistoitu 8.4.2019. Viitattu 28.1.2013. (arabiaksi) (ranskaksi)
2. ↑  Maps of Essaouira Region essaouira.nu.  Arkistoitu 4.5.2013. Viitattu 28.1.2013. (ranskaksi)
3. 1 2  Bainbridge, James et al.: *Morocco*, s. 233. Lonely Planet Publications Pty Ltd, 2011. ISBN 978-1-74179-598-1. (englanniksi)
4. ↑  The ideal paradise of waves sidi-kaouki.com. Viitattu 28.1.2013. (englanniksi)

Aiheesta muualla
----------------

* Sidi Kaoukin vesiurheilukeskuksen kotisivut (englanniksi)
**Muedan piiri** (port. *Distrito de Mueda*) on Mosambikin pohjoisosassa Cabo Delgadon maakunnassa sijaitseva piiri, Mosambikin toisen tason aluehallinnollinen alue. Piirin hallintokeskus on Muedain kaupunki (Vila de Mueda), joka sijaitsee linnuntietä \_\_ kilometriä ja maanteitse \_\_ kilometriä maakuntakeskus Pembasta \_\_luoteeseen.

Piiri rajoittuu idässä Nangaden, Mocímboa da Praian ja Muidumben piireihin, etelässä Melucon ja Montepuezin piireihin, lännessä Niassan maakunnan Meculan piiriin sekä pohjoisessa Rovumajokea seuraavaan Tansanian valtion ja sen Mtwaran alueen rajaan.

Piirin pinta-ala on 14 150 neliökilometriä (19,2 % maakunnan pinta-alasta), joissain aiemmissa lähteissä tosin 11 345 km² (2005, 2011).. Paikallistasolla piiri jakautui viiteen hallinto-alueeseen (port. *postos administrativos*, P.A): P.A de Chapa, P.A de Imbuho, P.A de Mueda, P.A Negomano ja P.A de Ngaba (N'gaba). Hallintoalueet jaetaan edelleen paikkakuntiin (localidades).

Mosambikin tilastoviranomaisen ennuste vuoden 2020 väkiluvuksi oli 190 082. Vuonna 1997 piirin väkiluku oli 98 654. Väestöstä lukutaidottomia on 81 prosenttia (1997), naiset selvästi useammin kuin miehet. Väestön enemmistön äidinkieli on makua (emakuwa). Mosambikin virallista kieltä portugalia puhui vain 18,2 prosenttia väestöstä, miehet kaksi kertaa naisia useammin (1997).

Lähteet
-------

1. ↑  Governos Distritais (Piirien johtajat) portaldogoverno.gov.mz. Viitattu 22.10.2023. (portugaliksi)
2. 1 2 3 4  Anuário Estatístico, Província de Cabo Delgado 2020 (pdf)  2021. Mosambikin tilastokeskus (Instituto Nacional de Estatística – Moçambique), ine.gov.mz. Viitattu 22.10.2023. (portugaliksi)
3. 1 2 3 4 5  Estatísticas do Distrito de Mueda 2011 (pdf)  2011. Mosambikin kansallinen tilastolaitos (Instituto Nacional de Estatística, INE), ine.gov.mz. Viitattu 22.10.2023. (portugaliksi)
4. 1 2 3 4 5 6  Perfis dos Distrito de Mueda Província de Capo Delgado  2005. Instituto Nacional de Estatística, ine.gov.mz. Viitattu 22.10.2023. (portugaliksi)

Aiheesta muualla
----------------

* Distrito de Mueda (maakunnan sivustolla) (portugaliksi) (cabodelgado.gov.mz)
**Shahnamedji** oli Osmanien valtakunnassa ollut virka, joka annettiin aluksi sulttaaninsa saavutuksia eepoksen muotoon tallentaneelle hovirunoilijalle. 1600-luvun lopulla tehtävä siirtyi valtakunnan viralliselle historioitsijalle.

Sana *shahnamedji* tulee persialaisesta eepoksesta *Shahnama* ("Kuninkaiden kirja"), jonka kirjoitti keskiajan persialainen runoilija Firdawsi. *Shahnama* sisältää 60 000 jaetta ja on näin pisin yhden kirjoittajan kirjoittama runoeepos. Shahnamedji voidaan kääntää "Kuninkaiden kirjan runoilijaksi."

Ensimmäiset Osmanien valtakunnan shahnama-tyyliset eepokset kirjoitettiin sulttaani Mehmed II:n aikana. Myös 1500-luvun turkkilaiset kirjailijat kertovat shahnama-runoilijoista, jotka tallensivat tapahtumia Firdawsin tyyliin. Alkuun eepokset olivat satunnaisia tilaustöitä, mutta ajan kuluessa osmanisulttaanit tekivät hovirunoilijan virasta vakituisen. Vuonna 1601 annettu kuninkaallinen asetus nimitti shahnamedjiksi Hukmi Efendin, jonka tuli tallentaa "voitot, sotaretket, taistelut ja sodat; ja lisäksi viralliset ja arkiset tapahtumat." Asetuksessa määriteltiin myös tehtävän tärkeys ja shahnamedjin paikka hierarkiassa. Shahnamedjin alaisina työskennelleiden virkamiesten ja avuksi värvättyjen sekä käsityöläisten tuli osoittaa hänelle ehdotonta kuuliaisuutta.

1600-luvun loppupuolella virka siirtyi valtakunnan viralliselle historioitsijalle. Nämä uudet historioitsijat noudattivat aiempien vuosisatojen suurina historioitsijoina tunnettujen turkkilaiskirjoittajien tyyliä ja luopuivat runomittaisista eepoksista, joiden arvo historiallisena todistusaineistona on yleensä vähäinen. Mustafa Naima, jota pidetään yhtenä merkittävimmistä osmanihistorioitsijoista, oli yksi ensimmäisistä virallisista historioitsijoista.

Lähteet
-------

1. 1 2 3 4  Kramers, J.H.: *Analecta Orientalia – Posthumous Writings and Selected Minor Works vol I*, s. 15–19. Brill Archive.
**Siljoen kanjoni** (Canón do Sil) on luonnonmuodostelma Espanjan Galiciassa Siljoen varrella. Se kattaa Silin viimeiset 50 km ennen joen yhtymistä Miñoon. Maisemia pidetään Galician sisämaan jylhimpinä. Rotkon seinämät kohoavat paikoin 500 metrin korkeuteen joenpinnasta. Maastonmuotojen takia jokilaaksossa on erityinen paikallisilmasto, jonka ansiosta siellä voi kasvaa tavallisesti Välimeren ilmastossa viihtyviä lajeja kuten oliivipuita. Joen aurinkoisempi ranta on monin paikoin pengerretty terasseiksi, joilla on kasvatettu viiniä jo roomalaisvallan ajoista alkaen.

Kanjoni on Natura 2000 -kohde. Siellä elää lukuisia uhanalaisia lintuja, kaloja ja joitakin nisäkkäitä kuten saukkoja ja lepakoita.

Lähteet
-------

1. ↑  Canonde Rio Sil Rough Guides.  Arkistoitu 18.6.2018. Viitattu 11.6.2015.
2. ↑  Canón do Sil Parada de Sil.  Arkistoitu 16.8.2015. Viitattu 11.6.2015. (espanjaksi)
3. ↑  Canón do Sil Natura 2000.  Arkistoitu 1.2.2015. Viitattu 11.6.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Siljoen kanjoni**.
* Ribeira Sacra e Canón do Sil Galicia Tourism
**Tero Ojajärvi** (9. tammikuuta 1968 Alajärvi – 26. tammikuuta 2017 Oulu) oli suomalainen pesäpalloilija. Ojajärvi edusti pääsarjaurallaan Alajärven Ankkureita ja Oulun Lippoa. Ojajärvi saavutti urallaan kaksi SM-kultaa kaudella 1988 ja kaudella 1994, kaksi SM-hopeaa kaudella 1987 ja kaudella sekä yhden SM-pronssin kaudella 1993. Ojajärvi pelasi urallaan yhden A-poikien Itä-Länsi-ottelun, yhden B-poikien Itä-Länsi-ottelun ja yhden Liitto-Lehdistö-ottelun. Hän pelasi ulkokentällä kakkoskopparina. Ojajärvi pelasi pääsarjaurallaan Pesäpallon SM-sarjassa ja Superpesiksessä 216 runkosarjaottelua. Näissä hän löi seitsemän kunnaria ja 81 tavallista juoksua, toi 146 juoksua ja keräsi 775 kärkilyöntiä. Ojajärvi pelasi pääsarjaurallaan 39 ylemmän loppusarjan ottelua. Näissä hän löi kaksi kunnaria ja 12 tavallista juoksua, toi 19 juoksua ja keräsi 111 kärkilyöntiä. Ojajärvi pelasi pääsarjaurallaan neljä alemman loppusarjan ottelua. Näissä hän löi yhden tavallisen juoksun, toi kolme juoksua ja keräsi 14 kärkilyöntiä.

Lähteet
-------

1. ↑
**Syyrian energiapolitiikka** kertoo Syyrian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. 

 Syyria

Energiantuotanto ja vienti
--------------------------

Eurostat 2006 mukaan Syyria vie öljyä Euroopassa eniten Saksaan, Ranskaan, Espanjaan ja Italiaan.

| Energiantuotanto |
| --- |
|  |  | Sähkön |  | Energian | Energian |
|  | Väestö | kulutus | CO2 | tuotanto | vienti |
|  | (milj.) | (TWh) | Mt | Mtoe | Mtoe |
| 2004 | 18,6 | 24 | 48 | 29,5 | 11,1 |
| 2007 | 19,9 | 29 | 54 | 24,4 | 4,5 |
|

Uusiutuva energia
-----------------

Syyria on asettanut uusiutuvan energian tavoitteen ja rakentamiseen liittyviä tavoitteita liittyen aurinkoenergian hyödyntämiseen. Vuonna 2007 Syyrian uusiutuvan energian osuuden tavoite oli 4 % vuoteen 2010 mennessä ja 10 % vuoteen 2020 mennessä.

Katso myös
----------

* Kestävä kehitys alueittain ja maittain

CommonsCommons
Wikimedia Commonsissa on kuvia tai muita tiedostoja aiheesta  **Saudi Arabia**.

Lähteet
-------

1. ↑  Energy, Yearly statistics 2006 Eurostat European Comission
2. ↑  Key world energy statistics 2009 (Arkistoitu – Internet Archive)
3. ↑  Key world energy statistics 2006 (Arkistoitu – Internet Archive)
4. ↑  Renewables global status report 2007, Worldwatch ja REN21 s. 22, 27 ja 49
**DJ K2** (**Kimmo Koivurinne**) on suomalainen DJ, joka soittaa pääasiassa hip hopia ja RnB:tä. Hän on osa New Yorkista lähtöisin olevaa Salute Entertainment DJ-kollektiivia. Koulutukseltaan hän on kauppatieteiden maisteri Hankenilta pääaineenaan rahoitus.

DJ K2 on soittanut levyjä 1990-luvulta alkaen ja julkaissut useita mixtapeja. Hänen Certified Blazin -mixtapesarjaansa on ilmestynyt tähän mennessä yhdeksän osaa. Hän on lisäksi tehnyt mixtapeja eri yrityksille ja tapahtumille. Hänen mixtapeillaan on kuultu freestyle-kappaleita mm. Brandonilta ja Elastiselta. Myös Avaimen (nyk. Asa) "Azaa!" -kappale julkaistiin yksinoikeudella yhdellä hänen mixtapeistaan.

DJ K2 on soittanut monissa eri klubeissa ja tapahtumissa. Hän oli esimerkiksi helsinkiläisten *Soulclap*- ja *Big Chips* -klubien perustaja ja resident-DJ. Hän on myös toiminut warm-up DJ:nä artisteille kuten Gang Starr, The Game, Lloyd Banks, Joe Budden ja Obie Trice. Suomessa hän on toiminut mm. Rähinä Recordsin artistien ja tamperelaisen Nueran keikka-DJ:nä.

Vuosina 2003 ja 2004 DJ K2 teki yhdessä Nueran jäsenten kanssa *100%* -ohjelmaa YleX:lle. Hän teki myös *100%* -kiertueen ja kaksi *100% Hiphop* -mixtapea yhdessä Skemin kanssa.

Vuonna 2004 DJ K2 voitti "Vuoden DJ" -tittelin Posse Magazinen (nyk. Basso) lukijoiden äänestyksessä. Hänet valittiin lisäksi vuoden bile-DJ:ksi levykauppa Lifesaverin vuosiäänestyksessä. Hänet valittiin myös vuonna 2005 vuoden urbaaniksi DJ:ksi Basson äänestyksessä.

Vuonna 2017 DJ K2 teki yhdessä Tarbash:in kanssa kolmen kuukauden ajan viikoittaista *Superbad* -ohjelmaa Radio Helsingille. Ohjelman kaksituntisessa avausjaksossa 1.6.2017 vieraili JVG. Muissa jaksoissa vierailivat mm. Tippa-T, Kalle Kinos, Reino Nordin, Sini Sabotage, Davo, Mikael Gabriel, Seksikäs Suklaa, ja Petri Nygård.

Lähteet
-------

1. ↑  djk2.com
2. ↑  Soulclap.org (Arkistoitu – Internet Archive)
3. ↑  Boulevard.fi
4. ↑  Lifesaver.net

Aiheesta muualla
----------------

* facebook.com/DJK2salute
* DJK2.com
* Nerd Network - DJ K2 Blog
**Sofie Carsten Nielsen** (s. 24. toukokuuta 1975) on tanskalainen poliitikko. Hän oli Radikaalin Venstren puheenjohtaja 2020–2022.

Tausta ja yksityiselämä
-----------------------

Carsten Nielsen syntyi vuonna 1975 Birkerødin kunnassa. Hänen vanhempansa ovat Jens Carsten Nielsen ja Kirsten Carsten Nielsen.. Nuorena hän ei koskaan kuvitellut lähtevänsä politiikkaan, mutta koki omien sanojensa mukaan loppujen lopuksi rakastavansa Tanskaa ja Eurooppaa niin paljon, ettei voinut olla asettumatta ehdolle.

Vuosina 1995–2002 Carsten Nielsen opiskeli politiikan tutkimusta Kööpenhaminan yliopistosta ja valmistui maisteriksi (tanskankielinen lyhenne *cand.scient.pol.*). Lisäksi hänellä on maisterin tutkinto College of Europe -yliopistosta, jossa hän opiskeli Euroopan politiikkaa vuosina 2000–2001.. Valmistumisensa jälkeen hän työskenteli Euroopan parlamentissa vuosina 2002–2004, jonka jälkeen hän siirtyi alijohtajaksi Tanskan tasa-arvoministeriöön vuoteen 2009 asti. Vuosina 2010–2011 hän työskenteli poliittisena asiantuntijana Tanskan insinööriliitossa..

Carsten Nielsen on naimisissa Rasmus Dalsgaardin kanssa ja parilla on kaksi lasta.

Poliittinen ura
---------------

Vuoden 2009 eurovaaleissa Carsten Nielsen oli Radikaali Venstren kärkiehdokkaana, mutta ei tullut valituksi.

Carsten Nielsen asettui ehdolle ensimmäistä kertaa kansankäräjienvaaleissa vuonna 2011 saatuaan 2 920 henkilökohtaista ääntä. Seuraavissa vaaleissa hän uusi paikkansa 4 303 henkilökohtaisella äänellä..

Carsten Nielsen valittiin Tanskan opetus- ja tutkimusministeriksi vuonna 2014 Morten Østergaardin siirryttyä veroministeriksi. Tätä ennen hän oli toiminut puolueensa parlamentaarisen ryhmän puheenjohtajana Kansankäräjillä..

Carsten Nielsen nousi puolueensa puheenjohtajaksi lokakuussa 2020 kun hänen edeltäjänsä Morten Østergaard erosi virastaan. Syynä tähän olivat syytökset puoluetoveri Lotte Rodin seksuaalisesta ahdistelusta.

Lähteet
-------

1. 1 2  Sofie Carsten Nielsen *Folketinget*. Viitattu 6.4.2021. (tanskaksi)
2. ↑  Danmark har brug for en ny retning *www.radikale.dk*.  Arkistoitu 12.4.2021. Viitattu 6.4.2021. (tanskaksi)
3. ↑  BLÅ BOG: Den nye radikale leder Sofie Carsten Nielsen *Berlingske.dk*.  7.10.2020. Viitattu 6.4.2021. (tanskaksi)
4. 1 2  Sofie Carsten Nielsen *Den Store Danske*.  2021. Viitattu 6.4.2021. (tanskaksi)
5. ↑  Sofie Carsten Nielsen - Radikale Venstre *www.danskepolitikere.dk*. Viitattu 6.4.2021. (tanskaksi)
6. ↑  Sofie Carsten Nielsen appointed Minister for Higher Education and Science  3.2.2014. Uddannelses- og Forskningsministeriet. Viitattu 6.4.2021. (englanniksi)
7. ↑  Morten Østergaard trækker sig efter sag om krænkelser *DR*.  7.10.2020. Viitattu 6.4.2021. (tanskaksi)


|  |  |  |  |
| --- | --- | --- | --- |
|  | Edeltäjä:**Morten Østergaard** | **Radikaali Venstren puheenjohtaja**2020– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Alankomaat

 |

 |
**Gustav A. Dentzel** (9. elokuuta 1846 – 1909) oli saksalaissyntyinen, sittemmin Yhdysvaltoihin muuttanut karusellinvalmistaja, joka oli alan pioneereja Yhdysvalloissa. Dentzelien perheyrityksen valmistamat suuret, käsin puusta kaiverretut näyttävät karusellit olivat jo omana aikanaan hyvin arvostettuja. Niistä enää parikymmentä on toiminnassa Yhdysvalloissa.

Dentzel oli oppinut puusepän ammatin isältään Michael Dentzeliltä, jolla oli kokemusta myös karusellien valmistuksesta. 1860-luvun alussa Gustav lähti Yhdysvaltoihin, jonne oli muuttanut hänen veljistään jo kolme, ja asettui Philadelphiaan. Ensimmäinen karuselli oli niin suuri menestys, että Dentzel perusti muutamaa vuotta myöhemmin oman yrityksen, G.A. Dentzel Steam and Horse Power Carousel Companyn. Aluksi karusellit olivat yksinkertaisia ketjukaruselleja, joita pyöritettiin käsin. Vähitellen yritystoiminta laajeni ja Dentzel palkkasi palvelukseensa useita työntekijöitä, joista ensimmäisiä oli John Müller. Müllerin kuoleman jälkeen hänen kaksi poikaansa, Daniel ja Alfred, jäivät Dentzelin hoiviin. Danielista tuli sittemmin erittäin taitava ja tunnettu karusellinkaivertaja. Veljekset kuitenkin jättivät Dentzelin perustaakseen oman yrityksen, eikä Dentzel myöhemmin enää suostunut palkkaamaan heitä uudelleen palvelukseensa. Toinen tunnettu Dentzelin palveluksessa ollut kaivertaja oli Italiasta saapunut rutiköyhä puuseppä Salvatore Cernigliaro, joka siirtyi myöhemmin Philadelphia Toboggan Companyn leipiin.

Gustav Dentzelillä ja hänen vaimollaan Marylla oli viisi lasta. Dentzel kuoli vuonna 1909, minkä jälkeen liiketoimintaa jatkoi hänen poikansa William Dentzel. Hän palkkasi Müllerin veljekset takaisin yhtiön palvelukseen. Laman myötä karusellien kysyntä väheni, ja William Dentzelin kuoltua vuonna 1928 Philadelphia Toboggan Company osti Dentzelin yrityksen irtaimiston. Jälkeläiset William Henry Dentzel II ja William Henry Dentzel III ovat kuitenkin jatkaneet suvun karuselliperinteitä valmistamalla joitakin pieniä karuselleja. William Henry Dentzel III on valmistanut muun muassa aurinkovoimalla toimivia karuselleja.

Lähteet
-------

* Dinger, Charlotte: *Art of the Carousel*, s. 47–55. Carousel Art Inc. 1986. ISBN 0-914507-00-1.
* Fried, Frederick: *A Pictorial History of the Carousel*, s. 52–58. A. S. Barnes, 1964.

### Viitteet

1. ↑  The Dentzel Family Carousel Story (Luettu 28.9.2007) (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* ULAN

 |

 |